Document ID: 31992R3204

ΚΑΝΟΝΙΣΜΟΣ (ΕΟΚ) αριθ. 3204/92 ΤΗΣ ΕΠΙΤΡΟΠΗΣ της 3ης Νοεμβρίου 1992 για την τροποποίηση των διατάξεων του κανονισμού (ΕΟΚ) αριθ. 3007/84, περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2069/92 (2), και ιδίως το άρθρο 5 παράγραφος 6,
Εκτιμώντας:
ότι οι ορισμοί της "επιλέξιμης προβατίνας" και της "επιλέξιμης αίγας" καθορίστηκαν από τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της χρηματοδότησης στους παραγωγούς προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2070/92 (4)- ότι για τη διενέργεια του ελέγχου πρέπει να καθοριστεί η περίοδος ή οι περίοδοι που γεννά το κοπάδι και η ημερομηνία κατά την οποία οι προβατίνες και οι αίγες καθίστανται επιλέξιμες- ότι πρέπει συνεπώς να τροποποιηθεί ο κανονισμός (ΕΟΚ) αριθ. 3007/84 της Επιτροπής της 26ης Οκτωβρίου 1984 περί λεπτομερειών εφαρμογής της πριμοδοτήσεως προς όφελος των παραγωγών προβείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 3340/91 (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3007/84 τροποποιείται ως εξής:
1. Στο άρθρο 3 παράγραφος 1 προστίθεται η ακόλουθη υποπερίπτωση:
"Στις αιτήσεις για τη χορήγηση πριμοδοτήσεως πρέπει επίσης να αναγράφεται η κύρια περίοδος ή οι κύριες περίοδοι που γέννησε το κοπάδι το προηγούμενο έτος".
2. Στο άρθρο 5 του κανονισμού (ΕΟΚ) αριθ. 3007/84 προστίθεται η ακόλουθη παράγραφος:
3. "Για τον έλεγχο των αιτήσεων χορηγήσεως πριμοδοτήσεως, θεωρούνται επιλέξιμα τα ζώα που πληρούν τους όρους που προβλέπονται από τους ορισμούς του άρθρου 1 παράγραφοι 4 και 5 του κανονισμού (ΕΟΚ) αριθ. 3493/90 την τελευταία ημέρα της περιόδου διατηρήσεως".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Θα εφαρμοστεί στις πριμοδοτήσεις που πληρώθηκαν για τις περιόδους της εμπορίας 1993 και τις επόμενες. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1992.

Labels: 17
19